විහාරස්ථානයක හිමි නමක් ලෙස කටයුතු කරමින් සිටියදී වයස අවුරුදු 16ට අඩු බාල වයස්කාර පිරිමි දරුවන් සිවි දෙනකු ලිංගික කටයුතු සඳහා අස්වාභිකව යොදා ගැනීමේ චෝදනාවන් හතරක් මත පවරා තිබු නඩු හතරක දි වරද පිළිගත් චීවරධාරියකුට හලාවත මහාධිකරණ විනිසුරු අමල් තිලකරත්න මහතා එක් චෝදනාවක් වෙනුවෙන් වසර 13 බැගින් වසර 52 ක කාලයකට බරපතළ වැඩ සහිතව සිරඳඩුවමක්ද අගතියට පත් දරුවනට වන්දි වශයෙන් එක් දරුවකු වෙනුවෙන්රුපියල් ලක්ෂ හතර බැගින් ලක්ෂ 16ක වන්දි මුදලක්ද ගෙවීමට ද නියම කළේය.ඊට අමතරව රුපියල් අට දහසක දඩ මුදලක් ගෙවීමට ද නියම විය.එම දඩ මුදල නොගෙවන්නේ නම් මාස හය බැගින් වසර දෙකක කාලයකට සැහැල්ලු සිර දඬුවමක්ද පැනවු රුපියල් ලක්ෂ හතර බැගින් වන වන්දි මුදල නොගෙවන්නේ නම් වසර හතර බැගින් වසර වසර 16ක කාලයකට සැහැල්ලු සිර දඬුවමක් ද නියමවිය.මෙසේ දඬුවම් නියමවුයේ මුගුණුවටවන සිප්පිකලානේ විසු ගල්කුලියේ සද්ධානන්ද නොහොත් රණවිර ආරච්චිලාගේ පත්මසිරි නැමැති අයටය.තම පියාගේ අකල් මරණින් පසු විත්තිකරුගේ පවුලේ සාමාජිකයන් ආර්ථික ගැටලු රැසකට මුහුණ දුන් අතර අනතුරුව තමන් සිවුරු දමා හිමිනමක් ලෙසින් දිවයිනේ විහාරස්ථාන කිහිපයක සිටි බවත් අවසන් වරට සිටි විහාරස්ථානයේ සිටියදී මේ සිද්ධිය සිදු කළ පොලිසියට දුන් කටඋත්තරයේ දක්වා තිබුණි.